Man tydens ‘padwoedevoorval’ geskietArgieffoto (StevePB, Pixabay) Athlenda Mathe, woordvoerder van Netcare 911, het gesê die voorval het omstreeks 17:45 op die hoek van Fairway- en Beachwoodweg gebeur. “Volgens ooggetuies het twee motoriste aan die stry geraak nadat die een teen die ander vasgery het,” het Mathe gesê. Een van die motoriste het glo ŉ vuurwapen uitgehaal en die ander motoris, ŉ 30-jarige man, in sy been geskiet. Mathe het gesê die man is deur paramedici na ŉ nabygeleë hospitaal geneem. Lt.kol. Thulani Zwane, woordvoerder van die polisie, het gesê die ander motoris, ŉ 60-jarige man, is op die toneel in hegtenis geneem vir poging tot moord en die onwettige besit van ŉ vuurwapen. Hy sal vandag in die Durban-Sentraal-landdroshof verskyn.